Alma Pöysti

Alma Ilona Pöysti (s. 16. maaliskuuta 1981 Helsinki) on suomalainen näyttelijä. Hän on taustaltaan suomenruotsalainen. Pöysti on näytellyt sekä Suomen että Ruotsin teattereissa. Pöysti on palkittu kahdesti Jussi-palkinnolla päärooleistaan elokuvissa Tove (2020) ja Neljä pientä aikuista (2023). Hän sai kansainvälistä näkyvyyttä roolistaan Aki Kaurismäen elokuvassa Kuolleet lehdet (2023), josta hän sai Golden Globe -ehdokkuuden.

 Ura 
Pöysti valmistui näyttelijäksi Teatterikorkeakoulusta 2007. Hän on tehnyt uraansa ensisijaisesti Svenska Teaternissa. Lisäksi hän on näytellyt Suomen Kansallisteatterissa sekä Göteborgissa, Tukholmassa ja Uppsalassa.

Pöysti sai Aki Kaurismäen draamakomediasta Kuolleet lehdet (2023) parhaan naispääosan Golden Globe -ehdokkuuden musikaali- ja komediaelokuvien kategoriassa. Helsingin Sanomat kutsui Pöystin Golden Globe -ehdokkuutta historialliseksi.

Pöystin muita elokuvarooleja ovat olleet Marika Aku Louhimiehen elokuvassa Vuosaari (2012) ja Tove (2020), jonka pääroolista Tove Janssonina hänet palkittiin parhaan naispääosan Jussilla. Hän näytteli Tove Janssonia myös Svenska teaternissa 2017, ja muita teatterin päärooleja ovat olleet Fröken Julie (2009) ja Pippi Långstrump (2010).

Ida Aalberg -säätiö antoi Pöystille nuoren näyttelijän apurahan vuonna 2013 "poikkeuksellisesta rohkeudesta näyttämöllä".

Pöysti on kuuluttanut Helsingin seudun liikenteen pysäkkikuulutukset raitiovaunuissa ja linja-autoissa vuodesta 2015 alkaen.

 Perhetausta 
Alma Pöystin isovanhemmat olivat näyttelijät Lasse Pöysti ja Birgitta Ulfsson. Hänen isänsä Erik Pöysti on teatteriohjaaja, äitinsä Tua Ranninen oli Hufvudstadsbladetin toimittaja ja veljensä Oskar Pöysti on näyttelijä. Tom Pöysti on hänen setänsä.

 Filmografia 
Elokuvat Vuosi Suomenkielinen nimi Alkuperäinen nimi Rooli Huomioita 2004 Sohva Soffan  lyhytelokuva 2011 Missä kuljimme kerran Där vi en gång gått Aina Gadolin myös televisiosarja Eläinten päivä Djurens dag  lyhytelokuva 2012 Vuosaari Vuosaari Marika  2013 Kaksi kotia Dagmamman Inka  2014 Muumit Rivieralla Muumit Rivieralla Niiskuneiti äänirooli Kristuksen morsian Kristuksen morsian Laura televisioelokuva 2015 Tsamo Tsamo Alisa Moore  Operaatio onnistuu Det går att operera  lyhytelokuva 2016 Pahan kukat Pahan kukat äiti  2019 Uimarenkaan räjähdys Explosionen av en badring äiti lyhytelokuva 2020 Tove Tove Tove Jansson  2021 Aikamatkaaja Tidsresenären kertojaääni dokumenttielokuva Muumipapan urotyöt – erään nuoren muumin seikkailut Muumipapan urotyöt – erään nuoren muumin seikkailut nuori Muumimamma, Mymmeli, Pikku Myy äänirooli Kierre Spiral Anna lyhytelokuva 2022 Parrasvaloelämää Parrasvaloelämää  lyhytelokuva Blue Note Blue Note Leena lyhytelokuva Laupias taksikuski The Good Driver   Lasse-Maijan etsivätoimisto: skorpionin arvoitus LasseMajas detektivbyrå – Skorpionens gåta Barbro Palm  2023 Kuolleet lehdet Kuolleet lehdet Ansa  Neljä pientä aikuista Neljä pientä aikuista Juulia  Puolitoista päivää En dag och en halv Louise  2024 Sodan ja rauhan lapset Sodan ja rauhan lapset lukija dokumenttielokuva 2025 Valitut Liikheitä Lisa

Televisiosarjat Vuosi Suomenkielinen nimi Alkuperäinen nimi Rooli Jakso(t) 2018 Liberty Liberty Tita minisarja, 4 jaksoa 2022 Harjunpää Harjunpää Hietanen 8 jaksoa 2023 Tapahtui veden äärellä Händelser vid vatten Ylja Happolati minisarja, 6 jaksoa

Teatteriroolit Vuosi Alkuperäinen nimi Rooli Teatteri 2003 Kick Annie Svenska Teatern 2007 Mannerheim – Mannen och myten Brita Kananen 2008 La Cage aux Folles Anne Kungen i Mumindalen Lilla My Av ren kärlek till mig Sylvia Edelman 2009 Fröken Julie Fröken Julie Körsbärsträdgården Anja 2010 Pippi Långstrump Pippi Långstrump Fanny och Alexander Fanny Ekdahl 2011 Morbror Vanja Sofja Aleksandrovna Klockriketeatern 2012 Kirsikkapuisto Anja Turun Kaupunginteatteri 2014 Den Brinnande Vargen  Klockriketeatern / DuvTeatern Luolasto nainen, luolamaalaustutkija Suomen Kansallisteatteri 2015 Fosterlandet  Svenska Teatern 2017 Tove Tove 2018 Marat/Sade Charlotte Corday Klockriketeatern / Teater Mestola / Sirius Teatern

Palkinnot ja tunnustukset
 2013: Ida Aalberg -säätiön vuoden nuoren näyttelijän apuraha poikkeuksellisesta rohkeudesta näyttämöllä.
 2021: Parhaan naispääosan Jussi-palkinto elokuvasta Tove.
 2023: Parhaan näyttelijän Dragon Award -palkinto Göteborgin elokuvajuhlilla elokuvasta Neljä pientä aikuista.
 2024: Parhaan pääosanäyttelijän Jussi-palkinto elokuvasta Neljä pientä aikuista.
 Lähteet 

 Viitteet 

Aiheesta muualla

YouTube: Alma Pöysti esittää Tove Janssonia ensimmäisessä fiktioelokuvassa Muumien luojasta (Moomin Official)
YouTube: TOVE av Lucas Svensson på Svenska Teatern i Helsingfors - trailer (Svenska Teatern)

Luokka:Suomalaiset näyttelijät
Luokka:Jussi-palkinnon saajat
Luokka:Vuonna 1981 syntyneet
Luokka:Elävät henkilöt